Skaudalių senosios kapinės

Skaudalių senosios kapinės, vadinamos Maro kapeliais (saugotinas kultūros paveldo objektas) – neveikiančios kapinės šiaurės rytinėje Kretingos rajono savivaldybės teritorijos dalyje, Skaudaliuose (Imbarės seniūnija), kelio Skaudaliai–Reketė kairėje pusėje, kairiajame Blendžiavos krante. 

 Kapinės 

Įrengtos pakilesnėje vietoje, netaisyklingo plano. Laidojimo žymių nėra. Apaugusios mišku.

Teritorijos plotas – 0,1 ha.

 Istorija 

Veikė XVI–XVIII a., vadinamos Maro kapeliais ().Lietuvos žemės vardynas. Skaudalių k., Salantų vls., Kretingos aps., surašė Valovas Vinčas, 1937 m. Jose laidoti Skaudalių (Skaudaičių) kaimo ir dvaro gyventojai. Pasakojama, kad daug jų čia palaidota per 1710–1711 m. Didįjį marmetį. Kapines uždarius, XIX a. jose laidojo savižudžius (pakaruoklius), neatpažintus skenduolius ir nekrikštytais mirusius kūdikius. 

Pasakojama, kad kapinėse vaidendavosi, vaikščiodavo ugnelės.

Kapinėse seniau stovėjo keli monumentalūs kryžiai ir koplytėlė, kurie XX a. pr. sunyko. 

 Šaltiniai 

Kategorija:Kretingos rajono paveldas
Kategorija:Kretingos rajono kapinės